અને જ્યાં સુધી કેસો જુનિયર ન્યાયમૂર્તિઓને સોંપવાની વાત છે, તો આવું કંઈ મોદી સરકાર આવ્યા પછી જ થવા લાગ્યું છે તેવું નથી. (જોકે વિરોધીઓ અને મિડિયાનો એક વર્ગ આવું ચિત્ર ઉપસાવવાનો દરેક શક્ય પ્રયત્ન કરે છે ખરો કે બધું મોદીના આવ્યા પછી જ બગડ્યું છે.) રાહુલ ગાંધીએ ઉત્તર પ્રદેશની એક કન્યા પર કથિત બળાત્કાર કર્યો હોવાનો સમાજવાદી પક્ષના પૂર્વ સાંસદ કિશોર સમ્રાતીનો કેસ, બૉફૉર્સ કેસ, રાજીવ ગાંધી હત્યાનો કેસ, ૨-જી કેસ, કોલસા કૌભાંડ કેસ, બાબરી ધ્વંસમાં ભાજપ નેતા એલ. કે. અડવાણીનો ખટલો, સાંસદો ફોજદારી કેસમાં દોષિત ઠરે તો ગેરલાયક ઠરે તે કેસ, વિજય માલ્યાનો કેસ, બીસીસીઆઈનો કેસ, બેસ્ટ બૅકરી કેસ, સોહરાબુદ્દિન એન્કાઉન્ટર કેસ..આવા પંદરેક કેસ જુનિયર ન્યાયમૂર્તિઓને સોંપવામાં આવ્યા હતા.